Loffice Budapest Hírek LOFFICE ízek a város felett
November 6-tól a nagyközönség is megismerheti a Loffice legújabb kezdeményezését. A Paulay Ede utca 55. szám alatti Loffice bázis Budapest első közösségi bisztrójával bővül. A magasan a város felett nyíló Taste Loffice nemcsak a pesti gasztroéletet frissíti fel, hanem egyedi design- és művészeti koncepcióval bíró penthouse rendezvénytérként is funkcionál majd.
A Klementz testvérek, Panni és Kata által üzemeltetett coworking iroda Taste Loffice csapatához a sok éves vendéglátói tapasztalattal rendelkező Páli Orsolya csatlakozott. “A célunk az volt, hogy létrejöjjön egy olyan nyitott tér, ahol a coworkerek mellett bárki lazíthat, találkozhat, élményeket cserélhet munka után vagy akár közben. Emellett ez Budapest első közösségi bisztrója és penthouse rendezvénytere, a ‘penthouse’ fogalmának tökéletesen eleget téve: nagy teraszos, két irányban panorámás tér a loft épület legfelső szintjén, ahol a lift is közvetlenül a vendégtérbe nyílik.” - meséli Klementz Kata, a Loffice társalapítója és a Taste Loffice egyik megálmodója.
www.tasteloffice.com
www.facebook.com/taste.loffice